**ELŐTERJESZTÉS**

**Hévíz Város Önkormányzat Képviselő-testülete**

**2018. május 30-ai rendes nyilvános ülésére**

**Tárgy:** Hévíz-Balaton Airport Kft Felügyelő Bizottságának tájékoztatója a Hévíz-Balaton Airport Kft likviditásáról

**Az előterjesztő:** Papp Gábor polgármester

**Készítette:** Kepli József János a Hévíz-Balaton Airport Kft. Felügyelő Bizottság elnöke

**Megtárgyalta:** Pénzügyi, Turisztikai és Városfejlesztési Bizottság

Hévíz-Balaton Airport Kft Felügyelő Bizottsága

**Törvényességi szempontból ellenőrizte:** Dr. Tüske Róbert jegyző

Papp Gábor s.k.

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzatának Képviselő-testülete 51/2012. (III.14.) Kt határozatában döntött arról, hogy egyszemélyes gazdasági társaságot alapít Hévíz-Balaton Airport Kft néven. A Képviselő-testület a gazdasági társaság törzstőkéjét 50.500 e Ft-ban határozta meg. A Képviselő-testület 2014-ben a törzstőkét 1.000 ezer forinttal emelte, illetve 24.000 ezer forintot helyezett tőketartalékba. A tulajdonos a társaságnak kezességvállalással 15.000 ezer forint folyószámlahitel és 60.000 ezer forint rulírozó hitel felvételét engedélyezte a 2018. gazdasági évre a 262/2017. (X.30.) határozattal.

A Képviselő-testület a gazdasági társaság 2015 évi üzleti tervének tárgyalásakor hozott döntést arra az 58/2015. (III.16.) határozatában, hogy havonta számoljon be a Felügyelő Bizottság a reptér likviditásáról, a külső támogatási megállapodásokkal kapcsolatban folytatott tárgyalások állásáról, a várható támogatások utalásáról. E kötelezettségének a társaságról minden soros ülésén a Felügyelő Bizottság elnöke beszámolt az éppen aktuális likviditásról.

Hévíz Város Önkormányzata 2018. évi költségvetésében jóváhagyásra került, hogy a Hévíz-Balaton Airport 2018. évben összesen 50 millió forint működési támogatásban részesül. A támogatási megállapodás az önkormányzat 2018. költségvetésének elfogadását követően került aláírásra és az 50 millió forint összegű működési támogatás utalása 2018. január 30-án megtörtént. A társaság 2018. évre elfogadott üzleti terve alapján továbbra is szükséges a reptér központi költségvetésből történő támogatása, melyre az igényt a reptér ügyvezető igazgatója 240 millió forint összegben nyújtott be a Nemzeti Fejlesztési Minisztériumba 2018. január 16-án.

Az előterjesztés 1. és 2 melléklete tételesen tartalmazza a 2018. április 30-ig teljesített bevételeket és kiadásokat nettó összegben, tekintettel arra, hogy az ÁFA visszaigénylése megtörténik.

A Hévíz-Balaton Airport Kft saját nettó árbevételéből 17.566.703,- forint került számlázásra, melyből ténylegesen teljesült 10.953.542- Ft. Az 1. mellékletben látható, hogy mely társaságoktól, illetve egyéb forrásokból realizálta ezt az összeget. Az üzemanyag értékesítéséből 11.599.388,- forint került számlázásra, teljesült 6.447.776,- Ft bevétel. A jövedéki adóra benyújtott igény 1.102.759,- Ft, melyből teljesült 1.050.439,- Ft.

A felmerült kiadások, melyek számlázásra kerültek 137.954.782,- forint, ebből ténylegesen teljesült 117.395.192,- forint. Tételes kimutatását a 2. melléklet tartalmazza. Üzemanyag értékesítés céljából 7.445.970,- forint értékben került beszerzésre, teljesült 3.602.319,- Ft.

A gazdasági társaság 2018. április 30-án az alábbi likvid pénzeszközökkel, valamint követelés és kötelezettség állománnyal rendelkezett. A likviditás változására vonatkozóan bemutatásra kerül az előző két havi állomány, mely már be lett mutatva a képviselő-testületnek.

adatok forintban

|  |  |  |  |
| --- | --- | --- | --- |
| Megnevezés | 2018.  február 28. | 2018.  március 31. | 2018.  április 30. |
| ***Bankszámlák*** |  |  |  |
| OTP forint számla | 18.633.552 | 6.808.354 | -913.139 |
| OTP euró | 975.164 | 105.758 | 595.538 |
| OTP forint rulírozó forgóeszköz hitel. | 0 |  | -12.243.577 |
| OTP USA dollár számla | 3.978.340 | 225.666 | 168 |
| **Összesen bankszámlák egyenlege** | **23.587.056** | **7.139.778** | **-12.561.010** |
|  |  |  |  |
| Kötelezettségek, követelések |  |  |  |
| Szállítói tartozás | -102.044.014 | -106.930.518 | -109.791.663 |
| Vevői követelés | 6.889.460 | 12.998.349 | 15.726.672 |
| **Kötelezettségek, követelések össz.** | **-95.154.554** | **-93.932.169** | **-94.064.991** |
|  |  |  |  |
| **Összesen** | **-71.567.-498** | **86.792.391** | **-106.626.001** |

A fenti adatokból látható, hogy a reptér likviditási helyzete az előző jelentéshez képest 20 millió forinttal romlott. A beszámolási időszakban csak két alkalommal vett igénybe hitelt a társaság az első igénybevétel január 24-én történt 11.454.138,- forint összegben, melyet a tulajdonosi támogatás folyósítása után január 31-én vissza is fizetett a banknak. A másik hitel igénybevétel április 11-én volt 12.243.577,- forint összegben és ezzel az összeggel zárta a beszámolási időszakot április 30-án. A szállítói állomány az előző beszámolási időszakhoz képest 3 millió forinttal emelkedett, ami a likviditási helyzetet rontotta.

A reptér már felélte a tulajdonosi támogatását, a likviditási helyzet javulását csak az igényelt 240 millió forintos központi költségvetési támogatás fogja jelenteni. Természetesen a saját bevételek május hónaptól már várhatóan kedvezőbb képet fognak mutatni, mert a Lufthansa, Flybe-Dus és Germania járatokból származó bevétel is megjelenik. Ezek a bevételek nem igazán fogják a likviditást javítani, de várhatóan az nem fog nagyobb mértékben romlani.

A Képviselő-testület már szóban kapott tájékoztatást arról, hogy a Nemzeti Fejlesztési Minisztérium 2018. április 11-én kelt levelében az 1861/2016. (XII.27.) kormányhatározatában foglaltak megvalósítása érdekében a kormány felhatalmazása alapján négy éves kezelői megállapodást kötött a reptér és egyéb fejlesztéseket koordináló Magyar Turisztikai Ügynökség Zrt-vel. A Hévíz-Balaton Airporttal kapcsolatban kezelői megállapodás éves ütemterve szerint fogja az MTÜ a rendelkezésre álló keretek felhasználásával a projekt megvalósítása érdekében a szükséges szerződéseket megkötni. A céggel az egyeztetések már elkezdődtek. A 6,6 milliárd forintos projekt keretében lehet majd biztosítani a reptérnek előírt kötelező biztonságtechnikai fejlesztések finanszírozását, mely jelenleg a társaság kiadásait terhelte, hogy a reptér rendelkezni tudjon működési engedéllyel. Ezzel a projekttel részben teher mentesülni fognak a kiadások, egyes kiadásokkal ugyanakkor a jövőben nem kell majd számolni. .

A tájékoztató készítésének időpontjában a rendelkezésre álló 60 millió forintos forgóeszköz és 15 millió forintos folyószámla hitelből a fennálló hitelállomány 21.657.063,- forint.

A döntéshez egyszerű szótöbbség szükséges.

**II.**

**HATÁROZATI JAVASLAT**

**(mely a Hévíz-Balaton Airport Kft ……/2018. (…….) sz. alapítói határozatának minősül**

Hévíz Város Önkormányzat Képviselő-testülete a Hévíz-Balaton Airport Kft 2018. január-április havi működéséről szóló beszámolót elfogadja.

Felelős: Papp Gábor polgármester

Határidő: 2018. június 11.

1. melléklet

**Kimutatás a Hévíz-Balaton Airport Kft 2018. április 30-i**

**nettó bevételeiről**

adatok forintban

|  |  |  |  |  |  |
| --- | --- | --- | --- | --- | --- |
| ***Bevételek*** | Január | Február | Március | Április | Összesen |
|
| Lufthansa-FRA | 0 | 0 |  | 2 201 241 | 2 201 241 |
| CSA-DUS | 0 | 0 |  | 929 642 | 929 642 |
| CSA-SXF | 0 | 0 |  | 0 | 0 |
| CSA-HAM | 0 | 0 |  | 0 | 0 |
| CSA-PRG | 0 | 0 |  | 0 | 0 |
| Germania | 0 | 0 |  | 0 | 0 |
| UTAir-VKO | 1 367 990 | 0 |  | 0 | 1 367 990 |
| BoraJet-AYT | 0 | 0 |  | 0 | 0 |
| Travel Service-TLV | 0 | 0 |  | 0 | 0 |
| Low-cost | 0 | 0 |  | 0 | 0 |
| Egyéb repülés | 3 055 804 | 452 542 | 1 198 372 | 2 414 220 | 7 120 938 |
| Bérleti díj | 1 377 592 | 975 096 | 2 210 341 | 1 383 863 | 5 946 892 |
| Egyéb bevétel | 0 |  |  | 0 | 0 |
| **Összesen** | **5 801 386** | **1 427 638** | **3 408 713** | **6 928 966** | **17 566 703** |
| *Tényleges teljesítés* | *2 797 122* | *1 858 519* | *1 550 404* | *4 747 497* | 10 953 542 |
|  |  |  |  |  |  |
| ***Bevételek*** | Január | Február | Március | Április | Összesen |
|
|
| Üzemanyag | 3 206 456 | 1 004 239 | 2 121 810 | 5 266 883 | **11 599 388** |
| Tényleges teljesítés | 1 362 678 | 1 023 272 | 1 217 693 | 2 844 133 | 6 447 776 |
|  |  |  |  |  |  |
| ***Bevételek*** | Január | Február | Március | Április | Összesen |
|
|
| Jövedéki adó | 171 359 | 147 859 | 323 020 | 460 521 | **1 102 759** |
| Tényleges teljesítés | 171 359 | 147 859 | 167 156 | 564 065 | **1 050 439** |

1. melléklet

**Kimutatás a Hévíz-Balaton Airport Kft 2018. április 30-i**

**nettó kiadásairól**

adatok Ft-ban

|  |  |  |  |  |  |
| --- | --- | --- | --- | --- | --- |
| Költségek | Január | Február | Március | Április | **Összesen** |
|
|
| Humán | 11 762 888 | 10 563 291 | 10 981 776 | 11 542 619 | **44 850 574** |
| Alvállalkozók, szakértők | 10 555 500 | 871 000 | 1 561 000 | 1 475 000 | **14 462 500** |
| Utasbiztosítás | 5 000 000 | 0 | 690 000 | 0 | **5 690 000** |
| Légiforgalmi szolgáltató | 0 | 3 350 000 | 3 350 000 | 3 350 000 | **10 050 000** |
| Meteo | 179 100 | 0 | 184 500 | 369 000 | **732 600** |
| Ügyvéd, ügyvitel | 30 000 | 435 000 | 590 000 | 437 500 | **1 492 500** |
| Bérleti díj terület, létesítmény | 3 000 000 | 16 188 337 | 3 000 000 | 3 000 000 | **25 188 337** |
| Eszközbérletek | 881 961 | 607 523 | 65 000 | 1 160 812 | **2 715 296** |
| Biztosítás | 1 012 960 | 319 547 | 859 678 | 0 | **2 192 185** |
| Hatóság | 48 000 | 748 000 | 54 000 | 66 000 | **916 000** |
| Közmű | 51 387 | 372 435 | 758 946 | 1 637 172 | **2 819 940** |
| Karbantartás, fenntartás | 1 017 366 | 2 444 913 | 2 536 849 | 770 124 | **6 769 252** |
| Adminisztráció | 306 660 | 827 418 | 417 689 | 331 211 | **1 882 978** |
| Marketing, reklám, sales | 0 | 16 462 | 195 450 | 16 900 | **228 812** |
| Üzemanyag eszközökbe | 272 164 | 219 234 | 205 895 | 365 928 | **1 063 221** |
| Beszerzés | 13 757 257 | 41 284 | 247 187 | 818 902 | **14 864 630** |
| Iparűzési adó, társas.gk. adó | 5 300 | 0 | 686 300 | 167 000 | **858 600** |
| Közvetített szolgáltatás | 30 622 | 0 | 49 500 | 12 173 | **92 295** |
| Készletezési díj | 9 959 | 10 547 | 20 806 | 29 075 | **70 387** |
| NAV vámletét | 0 | 0 | 0 | 0 | **0** |
| Bankköltség | 330 181 | 233 006 | 194 454 | 257 034 | **1 014 675** |
| **Összesen** | **48 251 305** | **37 247 997** | **26 649 030** | **25 806 450** | **137 954 782** |
| Tényleges pénzügyi teljesítés | **44 588 693** | **23 910 288** | **22 016 550** | **26 879 661** | **117 395 192** |
|  |  |  |  |  |  |
| Költségek | Január | Február | Március | Április | **Összesen** |
|
|
| Kereskedelmi üzemanyag beszerzés | **0** | **910 914** | **900 232** | **5 634 824** | **7 445 970** |
| Tényleges pénzügyi teljesítés | **0** | **0** | **910 914** | **2 691 405** | **3 602 319** |

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Kepli József János | Az előterjesztés  készítője |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | Hévíz-Balaton Airport Kft ügyvezetője |  |  |
| Vecsera Jánosné | Könyvvizsgáló |  |  |