

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/4431-3/2018.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2018. május 30-ai nyilvános ülésére**

**Tárgy:** dr. Schiesz Erika dr. Schiesz Erika kezdeményezése ingatlanának megvásárlására

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Dr. Schiesz Erika budapesti lakostól kezdeményezés érkezett a Hévíz (belterület) 1573/1. 1573/3. és 1573/5. hrsz-ú ingatlanok Hévíz Város Önkormányzat részére történő értékesítésére vonatkozóan. Kérelmező ügyfél az elektronikus úton érkezett megkeresésében leírta, hogy a Hévíz 1573. hrsz-ú terület megosztása jelenleg folyamatban van, és a telektulajdonosok egyetértésben ajánlják fel az ingatlanokat megvételre.

A Takarnet rendszerből 2018. május 10. napján lekért nem hiteles tulajdoni lap szerint a Hévíz (belterület) 1573. hrsz-ú „beépítetlen terület” megnevezésű, 3318 m² térmértékű ingatlan tulajdonosai 2/4-ed részben Schiesz Józsefné, 1/4-ed részben Fuferenda János és 1/4-ed részben dr. Schiesz Erika. Az ingatlan tehermentes, a tulajdoni lap III. részén a telekalakítási eljárás megindításának ténye 800.033/2018. szám alatt (határozat száma: 31.440/2018.02.08.) szerepel.

Fentieknek megfelelően tehát a megvételre felajánlott ingatlanok ingatlan-nyilvántartási kialakítása ténylegesen még nem történt meg. A kialakítási tervezet az előterjesztés 1. számú mellékletét képezi.

Az ingatlanrészek kialakítása Hévíz Város szabályozási tervének megfelel, azok a tervezett úthálózati rendszer részét fogják képezni.



Hévíz Város Önkormányzat Képviselő-testületének **a vagyongazdálkodásról szóló 22/2014. (IV. 29.) önkormányzati rendelete** szabályozza a felajánlott vagyonnal kapcsolatos eljárást. A **7. § (1) bekezdése** szerint a vagyon tulajdonjogának ingyenes vagy kedvezményes megszerzéséről, felajánlás elfogadásáról a Képviselő-testület jogosult dönteni.

Az ingatlan megvásárlása esetén számolni kell a következő költségekkel:

* értékbecslés
* ügyvédi díj (adás-vételi szerződés)
* vételár
* földhivatali bejegyzési illeték
* ingatlan fenntartásával, rendezésével kapcsolatos költséget, út kialakításának költségei

A Városfejlesztési Osztállyal és Hévíz Város Főépítészével történ egyeztetés szerint a tervezet az érvényben lévő szabályozási tervünk figyelembe vételével készült el, és alapját képezi a jövőbeni utcarendszer kialakításának. A városban jelenleg megvalósítás alatt álló és a tervezett feladatok és pályázatok miatt azonban a közeljövőben nem szerepel az érintett utcarendszer kialakítása a fejlesztést szolgáló beruházási tervek között.

A Közgazdasági Osztály tájékoztatása alapján az ingatlanok megvásárlása a 2018. évi költségvetés tartalékának terhére sem finanszírozhatók már.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete az előterjesztésben foglaltakat megismerte, és úgy nyilatkozik, hogy dr. Schiesz Erika tulajdonát képező, vételre felajánlott, kialakítás alatt álló Hévíz (belterület) 1573/1., 1573/3. és 1573/5. hrsz-ú ingatlanokat 2018-2019. évben nem kívánja megvásárolni.
2. A Képviselő-testület felhatalmazza a Polgármestert, hogy a kérelmezőt a Testület döntéséről tájékoztassa.

Felelős: Papp Gábor polgármester

Határidő: 2018. június 30.

**3.**

**Bizottsági állásfoglalás**

1. Melléklet



**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |